== Historie ==
Udgravningerne til tunnelen, der skal gå mellem den asiatiske og den europæiske side og som blev påbegyndt i 2007 har ført til opdagelsen af at byens historie kan føres tilbage til stenalderen – der er fundet grave, som foreløbig menes at lægge 3-4000 år til byens alder.
 
=== Byzans ===
'''Byzans''' var en [[Antikkens græske kolonier|græsk koloni]] i [[Thrakien]] ved det sydlige indløb til Bosporus, anlagt fra [[Megara]] omtrent i [[667 f. Kr.]] Dens gunstige beliggenhed skaffede byen store rigdomme, men den blev afhængig af [[det persiske rige|perserne]], da de trængte frem nord om [[Sortehavet]]. Under [[perserkrigene]] blev byen erobret af grækerne under [[Pausanias (hærfører)|Pausanias]] ([[478 f.Kr.]]) og kom kort efter ind under det [[ioniske søforbund]] under [[Athens historie|Athens]] ledelse.
Historie